CELEX: 62011CB0191
Language: hu
Date: 2012-02-08 00:00:00
Title: C-191/11. P. sz. ügy: A Bíróság (nyolcadik tanács) 2012. február 8-i végzése — Yorma's AG kontra Belső Piaci Harmonizációs Hivatal (védjegyek és formatervezési minták) (OHIM), Norma Lebensmittelfilialbetrieb GmbH & Co. KG (Fellebbezés — Közösségi védjegy — 40/94/EK rendelet — A 8. cikk (1) bekezdésének c) pontja — Felszólalási eljárás — A „yorma” szóelemet tartalmazó közösségi ábrás védjegy bejelentése — NORMA korábbi közösségi szóvédjegy — Viszonylagos kizáró ok — Összetéveszthetőség)

5.5.2012   
            
            
               HU
            
            
               Az Európai Unió Hivatalos Lapja
            
            
               C 133/11
            
         A Bíróság (nyolcadik tanács) 2012. február 8-i végzése — Yorma's AG kontra Belső Piaci Harmonizációs Hivatal (védjegyek és formatervezési minták) (OHIM), Norma Lebensmittelfilialbetrieb GmbH & Co. KG
   (C-191/11. P. sz. ügy) (1)
   
   (Fellebbezés - Közösségi védjegy - 40/94/EK rendelet - A 8. cikk (1) bekezdésének c) pontja - Felszólalási eljárás - A „yorma” szóelemet tartalmazó közösségi ábrás védjegy bejelentése - NORMA korábbi közösségi szóvédjegy - Viszonylagos kizáró ok - Összetéveszthetőség)
   2012/C 133/19
   Az eljárás nyelve: német
   
      Felek
   
   
      Fellebbező: Yorma's AG (képviselő: A. Weiß ügyvéd)
   
      A másik fél az eljárásban: Belső Piaci Harmonizációs Hivatal (védjegyek és formatervezési minták) (OHIM) (képviselő: G. Schneider meghatalmazott), Norma Lebensmittelfilialbetrieb GmbH & Co. KG (képviselő: A. Parr, ügyvéd)
   
      Tárgy
   
   A Törvényszék (első tanács) T-213/09. sz., Yorma's kontra OHIM — Norma Lebensmittelfilialbetrieb (YORMA'S) ügyben 2011. február 15-én hozott azon ítélete ellen benyújtott fellebbezés, amellyel a Törvényszék elutasította az OHIM első fellebbezési tanácsa 2009. február 20-i, a „NORMA” korábbi közösségi szóvédjegy jogosultja felszólalásának helyt adva a „yorma’s” szóelemet tartalmazó ábrás megjelölésnek a 35. és 42. osztályba tartozó egyes szolgáltatások vonatkozásában történő lajstromozását megtagadó határozatának hatályon kívül helyezése iránti keresetet — Két védjegy közötti összetéveszthetőség — A szóban forgó védjegyek és szolgáltatások hasonlóságának téves megítélése — A 40/94/EK rendelet 8. cikke (1) bekezdése b) pontjának megsértése
   
      Rendelkező rész
   
   
               1.
            
            
               A Bíróság a fellebbezést elutasítja.
            
         
               2.
            
            
               A Bíróság a Yorma's AG-t kötelezi a költségek viselésére.
            
         
      (1)  HL C 211., 2011.7.16.